**ОТКРИТА ПРОЦЕДУРА ЗА ВЪЗЛАГАНЕ НА**

**ОБЩЕСТВЕНА ПОРЪЧКА**

**ДОКУМЕНТАЦИЯ ЗА УЧАСТИЕ В ОТКРИТА ПРОЦЕДУРА**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

**С ПРЕДМЕТ**:

**“Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001, проект „Създаване на нови и укрепване на съществуващи технологични центрове”**

**гр. Пловдив, 2013 г.**

**С Ъ Д Ъ Р Ж А Н И Е**

на документацията за участие в процедурата за възлагане на обществената поръчка с предмет:

**“Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001 „Създаване на нови и укрепване на съществуващи технологични центрове”**

**Част А**

**1. Решение № Р33-5650/10.12.2013 г.** на Ректора на ПЛОВДИВСКИ УНИВЕРСИТЕТ „ПАИСИЙ ХИЛЕНДАРСКИ” гр. Пловдив за откриване на процедура за възлагане на обществена поръчка с предмет **“Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001 „Създаване на нови и укрепване на съществуващи технологични центрове”**

**2. Обявление** № **П1479/10.12.2013г**. за обществена поръчка с предмет **“Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001** **„Създаване на нови и укрепване на съществуващи технологични центрове”**

**Част Б**

1. Раздел I – „Указания за участие”.
2. Раздел II – „Технически спецификации”.
3. Раздел III – „Образци”.

**РАЗДЕЛ I: УКАЗАНИЕ ЗА УЧАСТИЕ**

1. **ПРЕДМЕТ НА ПОРЪЧКАТА:**

“**Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001 „Създаване на нови и укрепване на съществуващи технологични центрове”**

1. **СРОК И МЯСТО ЗА ИЗПЪЛНЕНИЕ НА ПОРЪЧКАТА**

2.1. Срок за изпълнение – до 30 дни след получаване на писмена заявка от Възложителя.

* 1. Място на изпълнение – гр. Пловдив, ул. Цар Асен 24, Пловдивски университет “Паисий Хилендарски”

1. **ОБЩИ ИЗИСКВАНИЯ КЪМ УЧАСТНИЦИТЕ В ПРОЦЕДУРАТА**
   1. В процедура за възлагане на обществена поръчка може да участва всеки, който отговаря на предварително обявените условия.
   2. Не може да участва в процедура за възлагане на обществена поръчка Участник, при когото са налице обстоятелствата по чл. 47, ал. 1 и 5 и посочените в обявлението обстоятелства в чл. 47, ал. 2 от ЗОП.
   3. Не може да участва в процедура за възлагане на обществена поръчка чуждестранно физическо или юридическо лице, за което в държавата, в която е установено е на лице някое от обстоятелствата по чл. 47, ал. 1 и посочените в обявлението обстоятелства в чл. 47, ал. 2 от ЗОП.
   4. При подаване на заявлението за участие Участникът удостоверява отсъствието на обстоятелствата по чл. 47, ал. 1 и 5 и посочените в обявлението обстоятелства в чл. 47, ал. 2 от ЗОП с декларация.

При подписване на договора за възлагане на обществената поръчка Участникът, определен за изпълнител, е длъжен да представи документи за удостоверяване на обстоятелствата по чл. 47, ал. 1 и посочените в обявлението обстоятелства в чл. 47, ал. 2 от ЗОП, издадени от компетентен орган, или извлечение от съдебен регистър, или еквивалентен документ на съдебен или административен орган от държавата, в която е установен.

* 1. Когато Участникът предвижда участие на подизпълнители при изпълнение на поръчката, изискванията по т. 3.2, т. 3.3 и т. 3.4 се прилагат и за подизпълнителите.
  2. При участие на обединения, които не са юридически лица, критериите за подбор се прилагат към обединението Участник, а не към всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.
  3. В процедура за сключване на договор едно физическо или юридическо лице може да участва само в едно обединение.
  4. **Гаранция за изпълнение:**

1. Гаранцията за изпълнение се представя в една от следните форми и в съответните долупосочени размери:

- парична сума;

- банкова гаранция.

Участникът избира сам формата на гаранцията за изпълнение.

Когато Участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Размери на гаранцията за изпълнение:

Гаранцията за изпълнение се определя в размер на 3 % от стойността на договора.

Гаранцията за изпълнение трябва да покрива срока на договора и 1 месец след изтичане срока на договора

Сметка за внасяне на гаранцията за изпълнение под формата на парична сума:

IBAN:BG33UNCR75273154632000, BIC КОД UNCRBGSF,

Банка: УникредитБулбанк, клон Пловдив

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.

* 1. Гаранцията за участие е на стойност 5000 лева и се представя в една от следните форми и в съответните долупосочени размери:

- парична сума;

- банкова гаранция.

Участникът избира сам формата на гаранцията за участие.

Когато Участникът е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Сметка за внасяне на гаранцията за участие под формата на парична сума:

IBAN:BG33UNCR75273154632000, BIC КОД UNCRBGSF,

Банка: УникредитБулбанк, клон Пловдив

Гаранцията за участие, когато е банкова, трябва да покрива срока на валидност на офертите от 90 календарни дни.

**Освобождаване на гаранцията:**

- Възложителят освобождава гаранциите за участие на отстранените участници в срок 5 работни дни след изтичане на срока за обжалване на решението на Възложителя за предварителен подбор, съответно за определяне на изпълнител.

- Възложителят освобождава гаранциите за участие на класиранияте на първо място Участник – до 5 работни дни след сключване на договора за обществена поръчка, а на останалите класирани участници - в срок 5 работни дни след изтичане на срока за обжалване на решението за определяне на изпълнител.

- При прекратяване на процедурата за възлагане на обществена поръчка гаранциите на всички участници се освобождават в срок 5 работни дни след изтичане на срока за обжалване на решението за прекратяване.

Гаранциите за участие се освобождават, без да се дължат лихви за периода, през който средствата са престояли законно при Възложителя

**Задържане на гаранцията.** Възложителят има право да задържи гаранцията за участие, когато Участникът в процедурата:

- обжалва решението на Възложителя за определяне на изпълнител – до решаване на спора;

- оттегли офертата си след изтичане на срока за получаване на оферти;

- е определен за изпълнител, но не изпълни задълженията си да сключи договор за обществена поръчка.

3.10. Всички документи с изключение на брошури, каталози и технически спецификации, които са на английски език, се представят на български език или в превод на български език от учстника, освен в случаите, когато е посочено в тази документация, че се изисква легализиран превод.

**4. УКАЗАНИЯ ЗА ПОДГОТОВКА НА ОФЕРТАТА**

Всеки Участник трябва да уведоми Възложителя за явни двусмислия, грешки или пропуски в тази документация

При изготвяне на офертата всеки Участник в процедурата за възлагане на обществена поръчка:

1. е длъжен да се придържа точно към условията, обявени от Възложителя;
2. може да промени, допълни или оттегли офертата си до изтичането на срока за получаване на офертите всеки Участник в процедурата;
   1. има право да представи само една оферта. Възложителят не е допуснал възможността за представяне на варианти;
   2. Прогнозна стойност: 555 000 лева без ДДС.

Всяка оферта се представя в плик съгласно указанията в **5. ПОДАВАНЕ НА ОФЕРТАТА** от Pаздел I. Всеки плик с оферта съдържа 3 (три) запечатани непрозрачни плика със следното съдържание:

**I. Плик №1 с надпис „Документи за подбор”** съдържа документите, изисквани от Възложителя, отнасящи се до критериите за подбор на участниците, а именно:

1. Оферта по образец. *(образец 1)*.

2. Подписан от участника Списък на документите, съдържащи се в офертата – списъкът е подготвен по приложен образец *(образец 2)* и трябва да съдържа детайлно описание на приложените документи.

3. Нотариално заверено пълномощно на лицето, подписващо офертата, когато офертата (или някой документ от нея) не е подписана от управляващия и представляващ Участника съгласно актуалната му регистрация, а от изрично упълномощен негов представител. Пълномощното следва да се отнася за конкретната процедура.

4. Административни сведения за Участника *(образец 3)*. Ако в процеса на процедурата се измени декларираната инфромация в Административните сведения, Участникът трябва да представи в срок от 5 работни дни попълнен образец 3 с актуалната инфромация.

5. Документи за регистрация на Участника. Участникът представя един от следните документи:

5.1. Копие от документа за регистрация или единен идентификационен код съгласно чл. 23 от Закона за търговския регистър, когато участникът е юридическо лице или едноличен търговец;

5.2. Копие от документа за самоличност, когато участникът е физическо лице;

5.3. Когато не е представен ЕИК съгласно Закона за търговския регистър, участниците юридически лица и еднолични търговци прилагат Удостоверение за актуално състояние - за българско юридическо лице – оригинал или нотариално заверено копие, издаден не по-пано от 6 месеца от дата на обявяване на настоящата процедура;

5.4. Документ за регистрация на чуждестранно лице съобразно националното му законодателство, издаден не по-рано от 6 месеца от дата на обявяване на настоящата процедура- представя се в официален превод на български език;

5.5. За чуждестранно физическо лице – копие от документ за самоличност, с който лицето може да се представя в Република България, според законодателството на Република България с легализиран превод на български език;

5.6. При участници обединения - документ, подписан от лицата в обединението, в който задължително се посочва представляващият; Всеки от Участниците представя документ за регистрация съгласно 5.1. – 5.5.

6. Декларация/декларации за липса на обстоятелствата по чл. 47, ал. 1, т.1, б. "а", "б", "в", "г" и "д", т.2 и т.3, ал. 2, т.1, т.2, предл. 1 и 2, т.3, т.4 и т.5 и ал. 5, т.1 и 2 от ЗОП. (образец 4); Наличието на обстоятелства по чл.47, ал.2, т.1, т.2, предл. 1 и 2, т.3, т.4 и т.5 от ЗОП води до отстраняване, съобразно разпоредбата на чл.47, ал.3 от ЗОП. Обстоятелствата по чл.47, ал.2, предл.1 и 2 се отнасят до лишаване от право за упражняване на търговска дейност.

7. Декларация за подизпълнителите по чл. 56 ал. 1 т. 8 от ЗОП. *(образец 5)*;

8. Документи, доказващи финансовите възможности на Участника:

8.1. Копие от финансовия отчет и отчет за приходите и разходите за 2011 и 2012 години, в зависимост от датата, на която участникът е учреден или е започнал дейността си – заверено от Участника. Документите се представят, когато публикуването им се изисква от законодателството на държавата, в която участникът е установен. Участникът може вместо представяне на документите да се позове на Търговския регистър, ако е посочен ЕИК и те са достъпни чрез него. Физическите лица, които по обективни причини не могат да представят изисканите документи, могат да докажат икономическото си състояние с всеки друг документ. В този случай възложителят счита за подходящи документи представянето на копие от данъчната декларация за последните две години (2011 и 2012 г.).

8.2. Информация за общия оборот и за оборота от стоките, сходни с обекта на поръчката, за последните три финансови приключили години, в зависимост от датата, на която Участникът е учреден или е започнал дейността си. Участникът трябва да има минимум оборот в размер на 150 000,00 (сто и петдесет хиляди) лева без ДДС за последните три финансови приключили години (образец 6).

9. Документи, доказващи техническите възможности на Участника:

9.1. Сертификат за внедрена система за управление качеството по EN ISO 9001 или еквивалентен за Участника – заверено копие, придружено с превод на български език (когато документа е на чужд език) за участника. Сертификацията трябва да е с обхват обхвата на обществената поръчка. Участникът може да представи и други доказателства за еквивалентни мерки за осигуряване на качеството или за опазване на околната среда в съответствие с чл.53, ал.4 от ЗОП.

9.2. Оторизация от производителя (свободен текст) на предлаганото оборудване, удостоверяваща правото на Участника да извършва доставка, сервизно обслужване и обучение – оригинал или нотариално заверено копие;

9.3. Декларация, че Участникът разполага със собствен капацитет за извършване на инсталиране, пускане в експлоатация, гаранционно и извънгаранционно сервизно обслужване, придружена от описание на сервизното оборудване и инструменти или че може да използва ресурсите на други физически или юридически лица при изпълнение на поръчката, при условие че докаже, че ще има на свое разположение тези ресурси. (образец 7);

9.4. Списък на сервизните инженери (образец 8). Участникът трябва да разполага поне с един сервизен инженер;

9.5. Заверени копия от дипломи и други документи на сервизните инженери, доказващи образованието и квалификацията им;

9.6. Документи, доказващи професионалния опит на сервизните инженери. Сервизните инженери трябва да имат повече от 5 години професионален опит. Професионалния опит се доказва със заверено копие от трудовата книжка или от трудови или граждански договори.

9.7. Сертификати на сервизните инженери за преминато обучени за сервизно обслужване – заверено копие или други документи, доказващи възможностите и опита на тези лица да изпълнят поръчката. Документите се представят в превод на български език, ако са издадени на чужд език.

9.8. Списък на специалистите, които ще въвеждат оборудването в експлоатация – оригинал (образец 9). Участникът трябва да разполага поне с един специалист, който ще въвежда оборудването в експлоатация.

9.9. Копия от дипломи и други документи на специалистите, които ще въвеждат оборудването в експлоатация. Специалистите трябва да имат минимум 3 години професионален опит.

9.10. Списък на граждански, трудови договори и др., доказващи минимум 3 години професионален опит на специалистите, които ще въвеждат оборудването в експлоатация.

9.11. Сертификати на специалистите, които ще въвеждат оборудването в експлоатация за преминато обучение, организирано от производителите на оборудването или други документи, доказващи възможностите и опита на тези лица да изпълнят поръчката.

10. Декларация по чл. 56 ал. 1 т. 12 от ЗОП за приемане условията в проекта на договор *(образец 10)*;

11. Документ за закупена документация за участие в процедурата – заверено от Участника копие;

12. Гаранция за участие.

13. Декларация за ново оборудване *(Образец 11)*

14. Декларация за оборудване в производство *(Образец 12)*

15. Декларация за резервни части *(Образец 13)*

16. Декларация за подизпълнител *(Образец 14)*

17. Декларация за конфликт на интереси *(Образец 15)*

18. Други документи за подбор, изискани от Възложителя.

19. Когато Участникът в процедура е чуждестранно физическо или юридическо лице или техни обединения, офертата се подава на български език: документът за регистрация се представя в легализиран превод, а всички останали документи, които са на чужд език, се представят и в превод на български език. Когато Участник в процедурата е обединение, което не е юридическо лице, документите се представят съобразно изискванията на чл. 56 ал. 3 от ЗОП

**II. Плик №2 с надпис „Предложение за изпълнение на поръчката”,** в който се поставят документите, свързани с изпълнението на поръчката, съобразно избрания от Възложителя критерий и посочените в документацията изисквания:

1. Техническо предложение *(Образец 16)* заедно с таблично приложение към него „Таблица за техническо съответствие” на хартиен и електронен носител *(Образец 17)*.

- Попълва се и се прилага таблица за техническо съответствие на предлаганото оборудване. В съответните графи се нанася следната информация:

- № каталог в който се съдържа информация за конкретната характеристика

- страница от каталога, на която се вижда съответствието

2. Таблица с приложените каталози, брошури и друга документация *(Образец 18)*

Номерирани оригинални каталози и брошури на оферираното оборудване, от които да е видно съответствието с посочените в Сравнителната таблица технически показатели и изискванията на Техническата спецификация. Всички представени технически документи се заверяват от Участника с надпис “Вярно с оригинала”, подпис и печат на участника.

**III.** **Плик №3** с надпис „Предлагана цена”, който съдържа:

Ценовото предложение на Участника се подава на хартиен носител *(образец 19)*. Цената е окончателна и не търпи промени за целия срок на договора. Предложената цена в ценовата оферта трябва да е в български лева, без включен ДДС.

При наличие на неяснота по повод на представени документи и/или декларирани обстоятелства, Възложителят има право да изиска допълнителни разяснения и/или доказателства от Участника по реда на чл. 68 ал. 11 от ЗОП.

**5. ПОДАВАНЕ НА ОФЕРТАТА**

5.1. Участникът представя документите в 3 отделни плика.

5.2. Пликовете се надписват както следва:

**Върху Плик 1** се поставя надпис в долния десен ъгъл:

Плик 1, Документи за подбор

Наименование на Участника

Наименование на процедурата

**Върху Плик 2** се поставя надпис в долния десен ъгъл:

Плик 2, Предложение за изпълнение на поръчката

Наименование на Участника

Наименование на процедурата

**Върху Плик 3** се поставя надпис в долния десен ъгъл:

Плик 3, Ценово предложение

Обособена позиция 1, Наименование на Участника

Наименование на процедурата

5.3. Всички пликове се поставят в запечатан непрозрачен плик, на който се поставя в долния десен ъгъл надпис, съдържащ: наименованието на Участника, адрес за коресопонденция, телефон и електронен адрес. Документите се подават от Участника или от упълномощен от него представител лично, по пощата с препоръчано писмо с обратна разписка или с куриерска служба. Изпратените по пощата или с куриерска служба документи трябва да бъдат получени на посочения от Възложителя адрес преди крайния срок за получаване на оферти, посочен в обявлението..

5.4. Всички пликове, в които се поставят документите, трябва да са непрозрачни и запечатани.

5.5. Документите се изпращат на адрес: гр. Пловдив, ул. „Цар Асен” № 24, ПУ „ПАИСИЙ ХИЛЕНДАРСКИ”.

5.6. Срок на получаване на офертите: 06.02.2014г до 16:00 часа.

5.7. Оферти, получени след крайния срок за подаване на документите не се приемат и се връщат на Участника.

5.8. Документи получени в плик с нарушена цялост не се приемат и се връщат на Участника

**6. ПРОВЕЖДАНЕ НА ИЗБОРА:**

6.1. Отваряне и преглед на офертите:

Изпълнителят на обществената поръчка ще бъде определен при използването на критерий **„икономически най-изгодна оферта”**.

Възложителят провежда процедурата, като след изтичане на срока за приемане на офертите назначава комисия, която да разгледа, оцени и класира представените оферти и я обявява в деня, определен за отварянето им. При промяна на датата и часа на отваряне на офертите участниците се уведомяват писмено.

Възложителят определя срок за приключване на работата на комисията, който не може да е по - дълъг от срока на валидност на офертите.

Действията на комисията по чл. 68, ал. 4 и 5 и чл. 69а, ал. 3 от ЗОП са публични и на тях имат право да присъстват участниците в процедурата, представители на средствата за масова информация и на юридически лица с нестопанска цел. Участниците в процедурата, могат да присъстват лично (в този случай представят лична карта и документ, удостоверяващ, че са законни представители на съответния Участник) или чрез упълномощени представители (с изрично нотариално заверено пълномощно за настоящата процедура за възлагане на обществена поръчка).

На своето първо заседание комисията започва работа след получаване на списъка с участниците и представените оферти, като отваря офертите по реда на тяхното постъпване и проверява за наличието на запечатани пликове, съгласно указанията по раздел II, след което най-малко трима от нейните членове подписват плик № 3. Независимо от избрания критерий комисията предлага един представител от присъстващите участници да подпише плик № 3 на останалите участници.

След това, съгласно чл. 68, ал. 5 от ЗОП комисията отваря плик № 2 и най-малко трима от членовете й подписват всички документи, съдържащи се в него. Комисията предлага един представител от присъстващите участници да подпише документите в плик № 2 на останалите участници.

Комисията след това отваря плик № 1 и оповестява документите, които той съдържа.

6.2. Протокол 1. Комисията изготвя и изпраща на участниците протокол с констатациите си относно наличието и редовността на представените в плик № 1 документи. В протокола се описват липсващите документи или констатираните нередовности, посочва се точно вида на документа или документите, които следва да се представят допълнително от участниците и срока за представянето им. Срокът, в който участниците трябва да представят липсващите документи е еднакъв за всички и не може да бъде по-дълъг от 5 дни, считано от датата на получаване на протокола, като Участникът няма право да представя други документи освен посочените.

След изтичането на посочения в протокола срок, за представяне на липсващи документи, комисията проверява съответствието на документите в плик № 1, включително допълнително представените, с критериите за подбор, поставени от Възложителя. Комисията не разглежда документите в пликове № 2 на участниците, които не отговарят на критериите за подбор.

6.3. Отваряне на ценовите оферти:

Пликът с цената, предлагана от Участник, чиято оферта не отговаря на изискванията на Възложителя, не се отваря. Когато критерият е икономически най-изгодна оферта, комисията отваря плика с предлаганата цена, след като е изпълнила следните действия:

- разгледала е предложенията в плик № 2 за установяване на съответствието им с изискванията на Възложителя;

- извършила е проверка за наличие на основанията по [чл. 70, ал. 1](apis://NORM|40377|8|70|/) от ЗОП за предложенията в плик № 2;

- оценила е офертите по всички други показатели, различни от цената.

Комисията обявява по подходящ начин датата, часа и мястото на отваряне на ценовите оферти, при което право да присъстват имат участниците в процедурата или техни упълномощени представители, както и представители на юридически лица с нестопанска цел и на средствата за масово осведомяване. При отваряне на ценовите оферти комисията оповестява предлаганите цени.

Комисията съобщава на присъстващите лица по чл. 69а, ал. 3 от ЗОП резултатите от оценяването на офертите по другите показатели.

6.4. Проверка на заявената информация.

Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни, представени в пликове № 2 и 3. Тази възможност не може да се използва за промяна на техническото и ценовото предложение на участниците.

6.5. Обосновка на цена:

Когато офертата на Участник съдържа предложение, което в зависимост от избрания критерий по чл. 37, ал. 1 от ЗОП е с 20 % по-благоприятно от средната стойност на съответните предложения в останалите оферти, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това. Комисията може да приеме писмената обосновка и да не отстрани офертата, когато са посочени обективни обстоятелства, свързани със:

- оригинално решение за изпълнение на обществената поръчка;

- предложеното техническо решение;

- наличието на изключително благоприятни условия за Участника;

- икономичност при изпълнение на обществената поръчка;

- получаване на държавна помощ.

6.6. Отстраняване от участие:

Комисията предлага за отстраняване от участие в процедурата Участник:

- който не е представил някои от необходимите документи по чл. 56 от ЗОП и посочените от Възложителя;

- не може да участва в процедура за възлагане на обществена поръчка поради наличие на обстоятелствата по чл. 47, ал. 1, ал. 2 и ал. 5 от ЗОП, посочени в обявлението.

- е представил оферта, която е непълна или не отговаря на предварително обявените условия на Възложителя;

- е представил оферта, която не отговаря на изискванията на чл. 57, ал. 2 от ЗОП;

- за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от Възложителя критерии за подбор.

- когато Участникът не представи в срок писмената обосновка или комисията прецени, че посочените обстоятелства не са обективни, предлага на Възложителя Участникът да бъде отстранен. Когато комисията установи, че офертата на Участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и Участникът да се отстрани.

Участниците са длъжни в процеса на провеждане на процедурата да уведомяват Възложителя за всички настъпили промени в обстоятелствата по чл. 47, ал. 1, ал. 2 и ал. 5 от ЗОП в 7-дневен срок от настъпването им.

**7. МЕТОДИКА ЗА ОЦЕНЯВАНЕ**

**І. ПОКАЗАТЕЛИ И ОТНОСИТЕЛНАТА ИМ ТЕЖЕСТ**

Показателите за оценка на всяка оферта са:

1. Показател „цена” (Пц) – максимален брой точки 100;

2. Показател „технически характеристики” (Птх) – максимален брой точки 100;

Относителната тежест на показателите за оценка е:

1. Показател „цена” (Пц) – с относителна тежест 0,4;

2. Показател „технически характеристики” (Птх) – с относителна тежест 0,6;

**ІІ. ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

1. Оценката по Показателя „цена” (Пц) се определя, като се изчисли съотношението между най-ниската цена, предложена от Участник, и цената, предложена от Участника, чиято оферта се оценява, по следната формула:

Цмин х 100

Пц = 0,4 ---------------, където:

Цуч

Цмин е най-ниската цена, предложена от Участник;

#### Цуч е цената, предложена от Участника, чиято оферта се оценява;

100 – коефициент за изчисляване на цената в точки

0,4 – коефициент на относителна тежест за покказателя Пц

1. Оценката по Показателя „технически характеристики” (Птх) се определя чрез оценяване на работни характеристики и функционални изисквания от Техническата спецификация по компоненти, както следва:

Птх = 0,6 х БрТ, където

БрТ – броят точки, получени при оценка на техническото съотвествие

0,6 – коефициент на отностелна тежест за показателя Птх.

Всеки Участник представя сравнителна таблица по образец, показваща съответствието на оферираното оборудване с изискванията на Възложителя, посочени в техническата спецификация. В сравнителната таблица Участникът отбелязва конкретните параметри, подлежащи на оценяване. Посочените съответствия трябва да бъдат доказани чрез прилагане на официална техническа документация – брошури и/или технически спецификации на производителя (каталози), върху които да бъдат отбелязани съответствията (номерът на елемента от техническата спецификация на Възложителя да бъде записан в съответния каталог, а в сравнителната таблица да бъдат записани номерът на каталога и страницата от него с описанието на съответния елемент).

**При констатирано невярно отбелязано съответствие, Възложителят отстранява офертата от участие в процедурата.**

**Възложителят отстранява от участие в процедурата всяка оферта с едно или няколко несъответствия със задължителните работни характеристики и функционални изисквания от техническата спецификация на Възложителя.**

Оценката на офертата по Птх е сборът от точките, които офертата е получила за незадължителни работни характеристики и функционални изисквания от техническата спецификация на Възложителя, както следва:

| **№** | **Оборудване**  **Технически параметри** | **Стойности на техническите параметри** | **Параметрите, които се оценяват количествено** |
| --- | --- | --- | --- |
| **III.** | **Лаборатория Молекулярни биотехнологии** |  |  |
| **1.** | **Автоматична система за отпечатване на ДНК микроареи** |  |  |
|  | **Апарат за автоматично отпечатване на ДНК микроареи** |  |  |
|  | Скорост на печатане | от 900 над 1000 проби за 6 часа | 5 точки |
|  | Система за наблюдение | Да има система за наблюдение на мястото на отпечатване | 5 точки |
|  | **Персонализирана система за микроареен генетичeн анализ** |  |  |
|  | Позициониране на емисионни филтри | Носач за позициониране на емисионни филтри с възможност да държи 6 – 8 филтъра | 5 точки |
|  | Област на сканиране | 22 x 71.5mm | 6 точки |
|  | **Автоматизиран апарат за измиване и сушене и следхибридизационна обработка на отпечатани в лабораторни условия микроарей** |  |  |
|  | Центрофуга | Вградената центрофуга със скорост 690 rpm / 50g | 5 точки |
|  | **Хибридизационна система за микроарей** |  |  |
|  | Защита на стъклата: | Да предпазва микроареите от повредите при след-хибридизационна обработка | 6 точки |
|  | **Напълно автоматизирана система за изолиране на нуклеинови киселини** |  |  |
|  | Пре-програмирани протоколи за изолиране на нуклеинови киселини |  |  |
|  |  | Повече от 210 до 900 протокола | 6 точки |
|  | Предпазване на пробите от замърсяване | Вграден подвижен щит за предпазване на пробите от замърсяване | 3 точки |
| **2.** | **Биореактор** |  |  |
|  | Работен обем: |  |  |
|  |  | 6 – 10 l | 2 точки |
|  |  | 11 – 30 l | 1 точки |
|  | Общ обем: |  |  |
|  |  | 8 – 15 l | 4 точки |
|  |  | 16 – 30 l | 1 точки |
|  | Температурен обхват: |  |  |
|  |  | 5оС над стайна температура до 60оС | 1 точки |
|  |  | 5оС над стайна температура до 90оС | 3 точки |
|  | Разбъркване: |  |  |
|  |  | 30 – 600 rpm | 2 точки |
|  |  | 30 – 1200 rpm | 5 точки |
|  | Автоматичен контрол и електрод за рН с обхват 2 – 14: | Резолюция ±0,01 рН | 3 точки |
| **3.** | **Лиофилизиращ модул** |  |  |
|  | Вертикален колектор от неръждаема стомана с капацитет: |  |  |
|  |  | отделяне на до 4 l вода за 24 часа и задържане на до 4,5 l лед, преди размразяване | 3 точки |
|  |  | отделяне на до 2 l вода за 24 часа и задържане на до 2,5 l лед, преди размразяване | 1 точки |
|  | Свободна от фреон система за охлаждане на колектора: | до -84оС | 2 точки |
|  | Камера за сушене с: | 9 до12 изхода **(**възможност за едновременно сушене до 12 проби) | 3 точки |
|  | **Ротационна вакуумпомпа** |  |  |
|  | Капацитет: | > 90 l/min | 3 точки |
| **4.** | **Препаративна хроматографска система за пречистване на биоактивни компоненти** |  |  |
|  | Помпа: |  |  |
|  | Максикално работно налягане: |  |  |
|  |  | до 600 Psi | 2 точки |
|  |  | До 400 Psi | 1 точки |
|  | Поток на елуента: | oт 0.1 до над 20 ml/min | 3 точки |
|  | Обем на пробата | 20μL и >5000 μL | 2 точки |
|  | Детектор – спектрофотометричен: |  |  |
|  | Работен диапазон | от 190 до над 600 nm | 2 точки |
|  | Точност на зададената λ | не повече от ± 1 nm | 2 точки |
|  | Шум | не повече от ± 1.10-6 при 220 nm | 2 точки |
| **5.** | **Система за микрофилтрация и ултрафилтрация** |  |  |
|  | Обем на резервоара: | 0,5 – 2 l | 3 точки |
|  | Касета с мембрана MWCO 10 kDa с филтрираща площ: |  |  |
|  |  | 51 -100 cm2 | 1 точки |
|  |  | 101 – 200 cm2 | 3 точки |
|  | Касета с мембрана MWCO 100 kDa с филтрираща площ: |  |  |
|  |  | 51 -100 cm2 | 1 точки |
|  |  | 101 – 200 cm2 | 3 точки |

Всички останали параметри и техните стойности, посочени в техническата спецификация са минимални изисквания към продуктите и оферираното оборудване трябва да ги покрива напълно, за да бъде допусната офертата до оценяване.

**ІІІ. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА**

Максималната възможна стойност на Комплексната оценка на офертата (Ко) е 100 точки. Изчислява се по следната формула:

Ко = Пц + Птх където:

Ко – комплексна оценка

Пц - оценката на офертата по Показателя „цена”;

Птх - оценката на офертата по Показателя „технически характеристики”;

**ІV. КЛАСИРАНЕ НА ОФЕРТИТЕ**

Класирането на офертите се извършва от комисията по низходящ ред на получените Комплексни оценки, като на първо място се класира офертата с най-висока комплексна оценка. При наличие на две или повече оферти с равни комплексни оценки, на първо място се класира офертата с най-висока оценка по Показателя „цена” (Пц).

**8. ОБЯВЯВАНЕ НА РЕЗУЛТАТИТЕ:**

8.1. Комисията съставя протокол за разглеждането, оценяването и класирането на офертите, със съдържание, определено в чл. 72, ал. 1 от ЗОП. Протоколът се подписва от всички членове на комисията и се предава на Възложителя заедно с цялата документация.

8.2. Възложителят обявява с мотивирано решение класираните участници и определя Участника, класиран на първо място за изпълнител, не по - късно от 5 работни дни след приключване работата на комисията. В същото решение Възложителят посочва отстранените участници и оферти и мотивите за това.

8.3. Възложителят изпраща решението на участниците в 3-дневен срок от издаването му.

8.4. При писмено искане от Участник, направено в срока за обжалване на решението, Възложителят е длъжен в тридневен срок от получаването да му осигури копие или достъп до протокола по чл. 72, ал. 1 от ЗОП в зависимост от искането на Участника. Възложителят може да откаже достъп до информация, съдържаща се в протокола, когато предоставянето й противоречи на нормативен акт или предотвратява, ограничава или нарушава конкуренцията.

**9. ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА:**

Възложителят сключва писмен договор за обществена поръчка с Участника, определен за изпълнител в резултат на проведената процедура.

Съгласно чл. 41, ал. 3 и 4 от ЗОП договорът за възлагане на обществена поръчка се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневения срок от уведомяването на заинтересованите участници за решението за определяне на изпълнител.

Възложителят няма право да сключи договор с избрания изпълнител преди влизането в сила на всички решения по процедурата.

Възложителят може да сключи договор за обществена поръчка преди изтичането на 14 – дневния срок по чл. 41, ал. 3 от ЗОП, когато определеният изпълнител в откритата процедура е единственият заинтересован Участник и няма заинтересовани кандидати.

Възложителят може с решение да определи за изпълнител и да сключи договор с втория класиран Участник в случаите, когато Участникът, класиран на първо място:

- откаже да сключи договор;

- не изпълни някое от изискванията на [чл. 42, ал. 1](apis://NORM|40377|8|42|/);

- не отговаря на изискванията на чл. 47, ал. 1 и 5 или на посочените в обявлението изисквания на [чл. 47, ал. 2](apis://NORM|40377|8|47|/).

Страните по договор за обществена поръчка не могат да го изменят, освен по изключение, в случаите по чл. 43, ал. 2 от ЗОП, относими за открита процедура, каквато е настоящата поръчка.

Възложителят може да прекрати договор за обществена поръчка, ако в резултат на обстоятелства, възникнали след сключването му, не е в състояние да изпълни своите задължения.

За всички неуредени въпроси във връзка със сключването, изпълнението и прекратяването на договорите за обществени поръчки се прилагат разпоредбите на Закона за обществените поръчки, Търговския закон и на Закона за задълженията и договорите.

**10. ПРЕКРАТЯВАНЕ НА ПРОЦЕДУРАТА:**

10.1. Възложителят прекратява процедурата за възлагане на поръчката с мотивирано решение, когато:

а) не е подадена нито една оферта или няма Участник, който отговаря на изискванията по чл. 47 - 53а от ЗОП;

б) всички оферти не отговарят на предварително обявените условия от Възложителя;

в) всички оферти, които отговарят на предварително обявените от Възложителя условия, надвишават финансовия ресурс, който той може да осигури;

г) първият и вторият класирани участници откажат да сключат договор;

д) отпадне необходимостта от провеждане на процедурата в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които Възложителя не е могъл да предвиди;

е) са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

ж) поради наличие на някое от основанията по чл. 42, ал. 1 от ЗОП не сключва договор за обществена поръчка.

10.2. Възложителят може да прекрати процедурата с мотивирано решение, когато:

а) е подадена само една оферта;

б) има само един Участник, който отговаря на изискванията по [чл. 47 - 53а](apis://NORM|40377|8|47|/) от ЗОП, или само една оферта или проект отговаря на предварително обявените условия от Възложителя;

в) Участникът, класиран на първо място:

- откаже да сключи договор, или

- не изпълни някое от изискванията на [чл. 42, ал. 1 от ЗОП, или](apis://NORM|40377|8|42|/)

- не отговаря на изискванията на чл. 47, ал. 1 и 5 или на изискванията на [чл. 47, ал. 2](apis://NORM|40377|8|47|/) от ЗОП, когато са посочени в обявлението;

г) са налице основанията по [чл. 79, ал. 9, т. 2](apis://NORM|40377|8|79|/), [чл. 83г, ал. 8, т. 2](apis://NORM|40377|8|83г|/) и [чл. 88, ал. 8, т. 2](apis://NORM|40377|8|88|/). от ЗОП.

**РАЗДЕЛ II - Технически спецификации**

1. Техническите спецификации на оборудването предмет на поръчката е посочено подробно в Приложение № 16 към настоящата документация.

**РАЗДЕЛ III - Образци**

1. Утвърдените образци на документи са посочени подробно в Приложения № 1, 2,3,4,5,6,7,8,9,10,11,12,13,14,15,16, 17,18,19, 20 към настоящата документация.

**Приложение № 20**

Предмет на поръчката: **Доставка, монтаж, пускане в експлоатация, обучение за работа и гаранционна поддръжка на оборудване във връзка с изпълнение на договор BG161PO003-1.2.03-0009-C0001, проект „Създаване на нови и укрепване на съществуващи технологични центрове”**

**Д О Г О В О Р**

**за възлагане на  обществена поръчка**

            Днес ...........2014г година, в гр. Пловдив, между:

1. ПУ "ПАИСИЙ ХИЛЕНДАРСКИ" - Пловдив, ул. "Цар Асен" № 24,  БУЛСТАТ 000455457, представляван от РЕКТОР проф. д-р ЗАПРЯН АНГЕЛОВ КОЗЛУДЖОВ и гл. счетоводител Лиляна Генчева Петкова, наричан по-долу ВЪЗЛОЖИТЕЛ, от една страна

и

2. ......................................................................................., ЕИК ....................., със седалище и адрес на управление: гр...................................., ул................................., представлявано от ................................................., наричано по-долу ИЗПЪЛНИТЕЛ, на основание  Решение № ....................................../..........2014г. на Ректора на ПУ се сключи настоящият договор за следното :

**I. ПРЕДМЕТ, ЦЕНИ И ГАРАНЦИОНЕН СРОК**

Чл.  1. ВЪЗЛОЖИТЕЛЯТ възлага, а изпълнителят приема да извърши доставката, инсталиране и въвеждане в експлоатация на оборудване, описано по вид и технически характеристики в приложение № 1 към настоящия договор.

Чл.  2. ВЪЗЛОЖИТЕЛЯТ заплаща оборудването по предходната точка, както следва: 20% - авансово плащане до три дни след изпращане от Изпълнителя на серийните номера на доставяната техника; остатъка от 80% - в срок до 30 дни след доставка и инсталиране на техниката.

Чл.  3. Гаранционният срок на доставената оборудване е ......... месеца от датата на доставката.

**II. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.  4. ВЪЗЛОЖИТЕЛЯТ има право да бъде уведомен от ИЗПЪЛНИТЕЛЯ за датата на доставката.

Чл.  5. (1) ВЪЗЛОЖИТЕЛЯТ е длъжен да прегледа оборудването след монтирането й в присъствието на представител на ИЗПЪЛНИТЕЛЯ и, ако има възражения относно видими дефекти, да сезира незабавно ИЗПЪЛНИТЕЛЯ.

(2)  След монтажа на оборудването се извършва тест за проверка на оферираните параметри, като резултатите от теста се изразяват в протокол.

(3)  В случай, че доставеното оборудване отговаря на посочените в офертата параметри, същото се приема с подписване на приемо-предавателен протокол в два екземпляра - по един за всяка страна.

Чл.  6. (1)  ВЪЗЛОЖИТЕЛЯТ заплаща цената в 30 дневен срок от подписване на приемо-предавателния протокол и представяне на фактура от страна на ИЗПЪЛНИТЕЛЯ.

(2) Цената се заплаща по банков път по посочената от ИЗПЪЛНИТЕЛЯ сметка.

**III.      ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.  7.  ИЗПЪЛНИТЕЛЯТ доставя описаното в Приложение № 1 оборудване по местоизпълнение на поръчката в срок от ......... календарни дни от сключването на договора.

Чл.  8.  Разходите за транспортирането на стоката до мястото, определено за предаването й са за сметка на ИЗПЪЛНИТЕЛЯ.

Чл.  9.  (1) Оборудването следва да отговаря на предварително обявените от ВЪЗЛОЖИТЕЛЯ изисквания и оферта на ИЗПЪЛНИТЕЛЯ.

Чл. 10. ИЗПЪЛНИТЕЛЯТ се задължава да отстранява изцяло за своя сметка всички дефекти по доставената апаратура, появили се в рамките на дадения по чл. 3 гаранционен срок. При невъзможност за отстраняване на появилите се дефекти, ИЗПЪЛНИТЕЛЯТ подменя дефектиралите части с нови такива от същия вид и качество.

Чл.11. ИЗПЪЛНИТЕЛЯТ се задължава в рамките на дадения гаранционен срок да извършва поне два профилактични прегледа на доставената апаратура, като при констатиране на дефектирали части да подменя същите с нови.

Чл. 12. След изтичане на гаранционния срок, ИЗПЪЛНИТЕЛЯТ се задължава да осигури срещу заплащане извънгаранционно поддържане на доставената апаратура.

Чл.14. ИЗПЪЛНИТЕЛЯТ се задължава в рамките на дадения гаранционен срок да поддържа сервизна база на територията на Република България, в която да се извършва отстраняване на евентуално появили се дефекти на доставеното оборудване.

Чл.15. ИЗПЪЛНИТЕЛЯТ се задължава да осигури предлагането на резервни части на доставеното оборудване за срок от минимум 5 години след доставката.

Чл.16. ИЗПЪЛНИТЕЛЯТ се задължава да извърши обучение на представители на ВЪЗЛОЖИТЕЛЯ за работа с доставеното оборудване, като за целта изготви Програма за обучение.

**IV.      ОТГОВОРНОСТ ПРИ ИЗПЪЛНЕНИЕ**

Чл.  17.(1) ИЗПЪЛНИТЕЛЯТ дължи неустойка при забавено изпълнение в размер на 0.15% за всеки просрочен ден, но не повече от 10% от стойността на закъснялата доставка.

(2) При наличие на отклонение в параметрите на доставената апаратура, констатирани при монтажа на същата или при извършване на тест по чл. 5 ал.2, ИЗПЪЛНИТЕЛЯТ следва да я подмени с нова такава, съответстваща на договорените изисквания за качество, както и да заплати обезщетение за забавеното изпълнение в размер на 15% от стойността на апаратурата.

(3) При неизпълнение на задълженията по чл.11,12,14 и 15 от договора, ИЗПЪЛНИТЕЛЯТ дължи неустойка в размер на 10% от стойността на доставеното оборудване за всеки отделен случай.

Чл.  18. При забава в плащането ВЪЗЛОЖИТЕЛЯТ дължи обезщетение в размер на законната лихва за всеки просрочен ден.

**V. ПРЕКРАТЯВАНЕ И РАЗВАЛЯНЕ НА ДОГОВОРА**

Чл.  19. Договорът се прекратява преди изтичане на уговорения срок:

- по взаимно съгласие на страните;

- при възникване на форсмажорни обстоятелства, възпрепятстващи изпълнението на задълженията по настоящия договор за период по-дълъг от 60 календарни дни - едностранно с писмено уведомление, отправено до другата страна.

**VI. ФОРС МАЖОР**

Чл.  20. В случай на възникване на "форсмажорни обстоятелства", породени от събития, станали след сключването на договора и възпрепятстващи изпълнението на задълженията на страните по този договор, сроковете за изпълнение ще бъдат удължени с времетраенето на форсмажорните обстоятелства, при взаимно писмено съгласие на страните.

            (2) Всяка от страните е длъжна да уведоми другата страна за възникването и прекратяването на форсмажорно събитие до 10 дни от датата на възникването /прекратяването/ му, независимо от характера му.

            (3) За "форс мажор" се счита война, природно бедствие, обща стачка и други събития извън контрола на страните по договора.

**VІІ. ГАРАНЦИЯ ЗА ИЗПЪЛНЕНИЕ**

Чл.21. При сключване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% от стойността на поръчката.

(2) Гаранцията по ал.1 се представя под формата на безусловна и неотменима банкова гаранция или чрез внасяне на сумата по сметка на ВЪЗЛОЖИТЕЛЯ.

Чл.22. Гаранцията за изпълнение се възстановява на ИЗПЪЛНИТЕЛЯ в срок до един месец след изтичане срока на договора.

Чл.23. При неизпълнение от страна на ИЗПЪЛНИТЕЛЯ на задълженията по договора, ВЪЗЛОЖИТЕЛЯТ задържа внесената гаранция за изпълнение.

**VIІI. ОБЩИ УСЛОВИЯ**

Чл.  24. Изменения и допълнения по настоящия договор се извършват с допълнително писмено споразумение между страните, като спазването на писмената форма е условие за действителност.

 Чл.  25. Ако някоя от страните по договора през времетраенето му промени юридическата си форма, това няма да влияе на изпълнението му, което ще се приеме от правоприемника на съответната страна.

  Чл.  26. Всички спорове, възникнали във връзка с тълкуването и/или изпълнението на договора, приложенията по него и свързани с него документи, ще бъдат уреждани по споразумение, а при непостигане на такова - от компетентния за това съд, като на основание чл.117 от ГПК страните определят, че това ще е съдът в гр. Пловдив.

  Чл.  27. За неуредени в настоящия договор въпроси ще се прилагат разпоредбите на българското законодателство.

  Настоящият договор се състави в два еднообразни екземпляра, по един за всяка от страните.

**ЗА ВЪЗЛОЖИТЕЛ:........................               ЗА ИЗПЪЛНИТЕЛ:.......................**

/проф. д-р ЗАПРЯН КОЗЛУДЖОВ/                            /                                               /

**....................................................**

**/**гл. счет. ЛИЛЯНА ПЕТКОВА/